


PANEVĖŽIO RAJONO SAVIVALDYBĖS ADMINISTRACIJOS
DIREKTORIUS

ĮSAKYMAS
DĖL BENDRUOMENINIŲ VAIKŲ GLOBOS NAMŲ PIRKIMO KOMISIJOS SUDARYMO IR KOMISIJOS DARBO REGLAMENTO PATVIRTINIMO

2019 m. liepos 19 d. Nr. A-304
Panevėžys

       Vadovaudamasis Lietuvos Respublikos vietos savivaldos įstatymo 29 straipsnio 8 dalies      2  punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, ir iš Europos Sąjungos struktūrinių fondų lėšų bendrai finansuojamo projekto        Nr. 08.1.1-CPVA-V-427-01-0006 „Panevėžio rajono savivaldybės bendruomeninių vaikų globos namų tinklo plėtra“ 2019 m. liepos 3 d. sutartimi Nr. 08.1.1-CPVA-V-427-01-0006/FS-261:
1. S u d a r a u Bendruomeninių vaikų globos namų pirkimo komisiją (toliau – Komisija):
1.1. Lina Gaidytė, Ekonomikos ir turto valdymo skyriaus vyr. specialistė (Komisijos sekretorė), jos nesant, pavaduoja Ernesta Žiaunienė, Statybos ir infrastruktūros skyriaus vyriausioji specialistė);
1.2. Ina Kulikauskienė, Juridinio skyriaus vedėja;
1.3. Eugenijus Lunskis, Savivaldybės administracijos direktorius (Komisijos pirmininkas);
1.4. Virginija Savickienė – Socialinės paramos skyriaus vedėja;
1.5. Ernesta Žiaunienė, Statybos ir infrastruktūros skyriaus vyriausioji specialistė.
2. T v i r t i n u Bendruomeninių vaikų globos namų pirkimo  komisijos darbo reglamentą (pridedama).
3. P a v e d u Komisijai organizuoti ir atlikti gyvenamųjų namų pirkimo Panevėžio rajono savivaldybės teritorijoje bendruomeninių vaikų globos namų tinklo plėtrai procedūras.
Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.


Savivaldybės administracijos direktorius                                                           Eugenijus Lunskis







                                                                             PATVIRTINTA
                                                                             Panevėžio rajono savivaldybės administracijos 
[bookmark: _GoBack]                                                                             direktoriaus 2019 m. liepos 19 d. įsakymu Nr. A-304 

BENDRUOMENINIŲ VAIKŲ GLOBOS NAMŲ PIRKIMO KOMISIJOS DARBO REGLAMENTAS

I. BENDROSIOS NUOSTATOS

		1. Bendruomeninių vaikų globos namų pirkimo (toliau – Komisija) sudaroma organizuoti ir atlikti 2 gyvenamosios paskirties namų be priklausinių su žemės sklypais iki 20 arų pirkimą Panevėžio rajono savivaldybės bendruomeninių vaikų globos namų tinklo plėtrai  skelbiamų derybų būdu. Pirkimas atliekamas Panevėžio rajono savivaldybės teritorijoje, vieną namą perkant vienoje iš šių priemiestinių Panevėžio rajono  gyvenviečių: Dembava, Velžys, Piniava, Šilagalys, Vaivadai, kitą namą – viename iš Panevėžio rajono seniūnijų centrų: Raguva, Miežiškiai, Smilgiai, Paįstrys, Naujamiestis, Krekenava, Ramygala, Upytė, Vadokliai, Karsakiškis. 
		2. Komisija savo veikloje vadovaujasi Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“, pirkimo dokumentais, Lietuvos Respublikos įstatymais bei kitais teisės aktais, taip pat šiuo reglamentu.
3. Komisijos narys, prieš pradėdamas darbą Komisijoje, turi pasirašyti nešališkumo deklaraciją (1 priedas) ir konfidencialumo pasižadėjimą (2 priedas). 
4. Komisija vykdo ją sudariusios organizacijos užduotis, susijusias su pirkimo organizavimu ir atlikimu, pagal jai suteiktus įgaliojimus. 
5. Komisijos nariai ir Komisiją sudariusios organizacijos pakviesti ekspertai negali teikti jokios informacijos tretiesiems asmenims apie tiekėjų pasiūlymų turinį, išskyrus Lietuvos Respublikos teisės aktuose numatytus atvejus. 
6. Komisija savo darbe vadovaujasi kandidatų lygiateisiškumo ir nediskriminavimo principu. 

II. KOMISIJOS FUNKCIJOS

7. Komisija: 
7.1. skelbia apie derybas;
7.2. pateikia kandidatams pirkimo dokumentus;
7.3. registruoja kandidatų pasiūlymus dalyvauti derybose;
7.4. nagrinėja ir vertina kandidatų pateiktus pasiūlymus ir dokumentus; 
7.5. atmeta kandidatų pateiktus gyvenamųjų patalpų dokumentus, neatitinkančius reikalavimų, nustatytų pirkimo dokumentams;
7.6. apžiūri vietoje ir įvertina siūlomų parduoti gyvenamųjų patalpų būklę;
7.7. nustato derybų su kandidatais eilę ir kviečia kandidatus derėtis;
7.8. vykdo su kandidatais derybas;
7.9. nagrinėja kandidatų pretenzijas;
7.10. priima sprendimą dėl derybas laimėjusio kandidato (-ų); 
7.11. atlieka kitus veiksmus, numatytus Lietuvos Respublikos Vyriausybės 2017 m. gruodžio 13 d. nutarime Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo ir Lietuvos Respublikos Vyriausybės 2003 m. birželio 25 d. nutarimo Nr. 841 „Dėl Žemės, esamų pastatų ar kitų nekilnojamųjų daiktų pirkimo arba nuomos ar teisių į šiuos daiktus įsigijimų tvarkos aprašo patvirtinimo“ pripažinimo netekusiu galios“.

III. KOMISIJOS TEISĖS IR PAREIGOS

	8. Komisija, vykdydama jai pavestas funkcijas, turi teisę: 
8.1. gauti iš Komisiją sudariusios organizacijos informaciją, reikalingą pirkimams organizuoti ir vykdyti; 
8.2. kreiptis į ją sudariusią organizaciją dėl ekspertų kandidatų pateiktiems pasiūlymams nagrinėti kvietimo; 
8.3. prašyti, kad kandidatai paaiškintų pateiktus pasiūlymus; 
8.4. susipažinti su informacija, susijusia su kandidatų pateiktų pasiūlymų nagrinėjimu, paaiškinimu, vertinimu ir palyginimu. Komisija turi ir kitų teisių užduotims vykdyti, numatytų Lietuvos Respublikos Vyriausybės patvirtintoje tvarkoje ar suteiktų Komisiją sudariusios organizacijos.
9. Komisija privalo: 
9.1. vykdyti šiame reglamente nurodytas funkcijas ir Komisiją sudariusios organizacijos nustatytas užduotis; 
9.2. įgaliotai institucijai ar Komisiją sudariusiai organizacijai pareikalavus, teikti savo veiksmų ir sprendimų, susijusių su pirkimu, paaiškinimus; 
9.3. tretiesiems asmenims neatskleisti tos informacijos apie pateiktus pasiūlymus ir parduodamų nekilnojamųjų daiktų dokumentus, kurią kandidatas nurodė kaip konfidencialią, išskyrus pirkimo sutarties kainą, arba informacijos, kurios atskleidimas pažeistų Lietuvos Respublikos teisės aktuose nustatytus informacijos apsaugos reikalavimus.

IV. KOMISIJOS DARBO ORGANIZAVIMAS

10. Komisijos veiklos forma yra posėdžiai.
11. Komisija sprendimus priima posėdyje balsų dauguma (balsus skaičiuojant nuo posėdyje dalyvaujančių Komisijos narių skaičiaus). Balsuojama atviru vardiniu balsavimu. Jeigu balsai pasiskirsto po lygiai, lemia Komisijos pirmininko balsas. Komisijos sprendimai įforminami protokolu, kurį pasirašo visi posėdyje dalyvavę Komisijos nariai ir posėdžio sekretorius. Protokole nurodomi Komisijos priimtų sprendimų motyvai ir kiekvieno posėdyje dalyvavusio nario nuomonė, pateikiami paaiškinimai. Derybų protokolą pasirašo Komisijos pirmininkas, jos nariai ir kandidatas, su kuriuo derėtasi, arba jo įgaliotas atstovas.
12. Posėdis yra teisėtas, jeigu jame dalyvauja daugiau kaip pusė Komisijos narių. 
13. Komisijos veiklai vadovauja Komisijos pirmininkas, o jam nesant posėdžiui pirmininkauti turi teisę pačios Komisijos išrinktas posėdyje dalyvaujantis narys.
14. Komisijos posėdžius Komisijos pirmininko pavedimu organizuoja, juos techniškai aptarnauja ir protokoluoja vienas iš Komisijos narių − Komisijos sekretorius.
15. Komisijos pirmininką ir sekretorių skiria Komisiją sudariusios organizacijos vadovas ar jo įgaliotas asmuo. 

V. BAIGIAMOSIOS NUOSTATOS

16. Komisijos veikla pasibaigia pateikus perkančiajai organizacijai pasirašyti pirkimo sutarties projektą, priėmus sprendimą nutraukti pirkimą, įvykdžius visas perkančiosios organizacijos užduotis. Komisija neatsako už turto pirkimo sutarties sudarymą ir jos vykdymą. 
17. Komisijos nariai, pažeidę Lietuvos Respublikos Vyriausybės patvirtintą tvarką, atsako įstatymų nustatyta tvarka.
__________________________
Bendruomeninių vaikų globos namų pirkimo komisijos darbo reglamento
1 priedas

Panevėžio rajono savivaldybės administracija

________________________________________________________________________________
(Komisijos pirmininko, nario ar eksperto vardas ir pavardė, asmens kodas)


BENDRUOMENINIŲ VAIKŲ GLOBOS NAMŲ PIRKIMO KOMISIJOS PIRMININKO, NARIO AR EKSPERTO NEŠALIŠKUMO DEKLARACIJA

____________
(Data)
Panevėžys

Aš, būdamas Bendruomeninių vaikų globos namų pirkimo komisijos _________________________________ , 
                   (pirmininku, nariu, ekspertu)
pasižadu:

1. Nešališkai, dalykiškai, be išankstinio nusistatymo, vadovaudamasis visų tiekėjų lygiateisiškumo, abipusio pripažinimo ir skaidrumo principais, atlikti Bendruomeninių vaikų globos namų pirkimo komisijos _________________________ pareigas.
                                 (pirmininko, nario, eksperto)
2. Paaiškėjus bent vienai iš šių aplinkybių:
2.1. pirkimo procedūrose kaip tiekėjas dalyvauja asmuo, susijęs su manimi santuokos, artimos giminystės ar svainystės ryšiais, arba juridinis asmuo, kuriam vadovauja toks asmuo; 
2.2. aš arba asmuo, susijęs su manimi santuokos, artimos giminystės ar svainystės ryšiais:
2.2.1. esu (yra) pirkimo procedūrose dalyvaujančio juridinio asmens valdymo organų narys;
2.2.2. turiu (-i) pirkimo procedūrose dalyvaujančio juridinio asmens įstatinio kapitalo dalį arba turtinį įnašą jame;
2.2.3. gaunu (-a) iš pirkimo procedūrose dalyvaujančio juridinio asmens bet kokios rūšies pajamų;
2.3. dėl bet kokių kitų aplinkybių negaliu laikytis šios deklaracijos 1 punkte nustatytų principų, nedelsdamas raštu pranešti apie tai mane Bendruomeninių vaikų globos namų pirkimo  komisijos __________________________ paskyrusios perkančiosios organizacijos vadovui ir 
                     (pirmininku, nariu, ekspertu)

nusišalinti.
Man išaiškinta, kad asmenys, susiję su manimi santuokos, artimos giminystės ar svainystės ryšiais, yra: sutuoktinis, seneliai, tėvai (įtėviai), vaikai (įvaikiai), jų sutuoktiniai, vaikaičiai, broliai, seserys ir jų vaikai, taip pat sutuoktinio tėvai, broliai, seserys ir jų vaikai.


______________________________	________________
(Vardas, pavardė) 	(Parašas) 



Bendruomeninių vaikų globos namų pirkimo  komisijos darbo reglamento
2 priedas


Panevėžio rajono savivaldybės administracija

________________________________________________________________________
(Komisijos pirmininko, nario ar eksperto vardas ir pavardė, asmens kodas)

BENDRUOMENINIŲ VAIKŲ GLOBOS NAMŲ PIRKIMO KOMISIJOS PIRMININKO, NARIO AR EKSPERTO KONFIDENCIALUMO PASIŽADĖJIMAS

_________________
(Data)
Panevėžys

Aš, būdamas Bendruomeninių vaikų globos namų pirkimo komisijos __________________________________, 
                    (pirmininku, nariu, ekspertu)
1. Pasižadu:
1.1. saugoti ir tik įstatymų bei kitų teisės aktų nustatytais tikslais ir tvarka naudoti visą su pirkimu susijusią informaciją, kuri man taps žinoma, man dirbant Bendruomeninių vaikų globos namų pirkimo komisijos pirmininku, nariu ar ekspertu;
1.2. man patikėtus dokumentus saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
1.3. nepasilikti jokių man pateiktų dokumentų kopijų.
2. Man žinoma, kad su pirkimu susijusią informaciją, kurią Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo, patvirtinto Lietuvos Respublikos Vyriausybės 2017 m. gruodžio 13 d. nutarimu Nr. 1036 (toliau – Įsigijimo tvarkos aprašas), ir kitų su jo įgyvendinimu susijusių teisės aktų nuostatos numato teikti pirkimo procedūrose dalyvaujančioms arba nedalyvaujančioms šalims, galėsiu teikti tik įpareigotas pirkimo komisijos ar perkančiosios organizacijos vadovo ar jo įgalioto asmens. Konfidencialią informaciją galėsiu atskleisti tik Lietuvos Respublikos įstatymų nustatytais atvejais.
3. Man išaiškinta, kad konfidencialią informaciją sudaro:
3.1. informacija, kurios konfidencialumą nurodė tiekėjas ir jos atskleidimas nėra privalomas pagal Lietuvos Respublikos teisės aktus;
3.2. visa su pirkimu susijusi informacija ir dokumentai, kuriuos Įsigijimo tvarkos aprašo ir kitų su jo įgyvendinimu susijusių teisės aktų nuostatos nenumato teikti pirkimo procedūrose dalyvaujančioms arba nedalyvaujančioms šalims;
3.3. informacija, jeigu jos atskleidimas prieštarauja įstatymams, daro nuostolių teisėtiems šalių komerciniams interesams arba trukdo užtikrinti sąžiningą konkurenciją.
4. Esu įspėtas, kad, pažeidęs šį pasižadėjimą, turėsiu atlyginti perkančiajai organizacijai ir tiekėjams padarytus nuostolius.


______________________________	_______________
(Vardas, pavardė)	 (Parašas) 

